सनी देओल ने खोला राज, बोले- लोग इसे पंजाबी फिल्म बताते थे, कहते थे हिंदी में डब करो
Sunny Deol opened about Gadar: Ek Prem Katha, said – People used to call it a Punjabi film, सनी देओल इन दिनों अपनी अपकमिंग फिल्म ‘गदर 2’ के प्रमोशन पर जुटे हुए हैं। हाल ही में मेकर्स ने मुंबई में इसके पहले पार्ट ‘गदर: एक प्रेम कथा’ का री-रिलीज प्रीमियर होस्ट किया। इस मौके पर सनी ने बताया कि 22 साल पहले जब
सनी देओल इन दिनों अपनी अपकमिंग फिल्म ‘गदर 2’ के प्रमोशन पर जुटे हुए हैं। हाल ही में मेकर्स ने मुंबई में इसके पहले पार्ट ‘गदर: एक प्रेम कथा’ का री-रिलीज प्रीमियर होस्ट किया। इस मौके पर सनी ने बताया कि 22 साल पहले जब उनकी फिल्म ‘गदर’ बनकर तैयार थी तब कोई उसे बेचने के लिए राजी नहीं था। डिस्ट्रीब्यूटर्स उन्हें यह कहकर भगा देते थे कि वो यह फिल्म नहीं खरीदेंगे। पर जब यह फिल्म रिलीज हुई तो इसने इतिहास रच दिया था। ‘गदर 2’ इसी साल 11 अगस्त को रिलीज होगी।
डिस्ट्रीब्यूटर्स कहते थे नहीं खरीदेंगे यह फिल्म
इवेंट में सनी ने बताया, ‘जब ‘गदर: एक प्रेम कथा’ लगी थी तब हमें नहीं पता था कि यह फिल्म गदर मचाएगी। जब हम इसे बेचने के लिए लोगों के पास जाते थे तब वो कहते थे कि यह एक पंजाबी फिल्म है। इसे हिंदी में डब करो। कुछ डिस्ट्रीब्यूटर्स कहते थे कि हम इस फिल्म को नहीं खरीदेंगे।’
जनता ने सबका मुंह बंद करवा दिया
सनी ने आगे बताया, ‘कुल मिलाकर हमने उस फिल्म को रिलीज करने से पहले काफी परेशानी का सामना किया था पर जब यह थिएटर्स में रिलीज हुई तो इसने कई रिकॉर्ड तोड़ दिए। जनता को फिल्म इतनी पसंद आई कि उन्होंने सब का मुंह बंद करवा दिया। जनता ने ही हमें हिम्मत दी कि हम इसका सेकंड पार्ट बनाएं।’
मेकर्स ने छुपा दिए हैंडपम्प
वहीं सनी से जब पूछा गया कि इस बार फिल्म में आइकॉनिक हैंडपम्प उखाड़ने वाला सीन होगा या नहीं? तो वे बोले- ‘इस बार मेकर्स ने सारे हैंडपम्प छुपा दिए। पहले से ही निकाल दिए।’
गदर: एक प्रेम कथा हाल ही में सिनेमाघरों में री-रिलीज हुई है। वहीं इसका सीक्वल ‘गदर 2’ इस साल 11 अगस्त को रिलीज होगा। पहले पार्ट की तरह ही इसमें सनी देओल, अमीषा पटेल और उत्कर्ष शर्मा समेत कई कलाकार नजर आएंगे।